 Mirqaanka jaadka iyo maqalka heestaa macaan iyo kuwo kale ayaa waxay hawada ka saareen inanka aan waligii qayilin, wax la murmoba, wax saaxiibkii ku yidhaahdo arrinkan iska jooji isna uu yidhaahdo waan dhamaynayaa ugu dambayntii iyadoo aan goaan laga gaadhin ayaa la kala tagayaa, Subeer markii uu yimid guriga inkasta oo uu soo habsaamay oo uu hal saac ka dib maray wakhtigiisii hore haddana wali xaafadu may tabin oo wakhti dheer oo lagu tabo muu maqnayn qolkiisii ayuu galayaa waxaanuu soo qaadanayaa taleefanka si uu ula hadlo Salma, telefanka guriga u yaala ee u gaarka ah waxa uu u furan yahay debeda laba saddex jeer ayuu ku celcelinayaa mar dambe ayaa laga qabanayaa, nasiib darro qoladii huteelka ayaa u sheegaya in loo casho sameeyay oo lagu marti qaaday Huteel kale oo Night Club ah. 